**Årsmelding for Skredderstua arbeidssenter 2022**

**Beskrivelse av avdelingen**

* Skredderstua hadde 21 brukere pr. 31.12. 1 bruker har blitt pensjonist i løpet av året, mens 2 nye har kommet til.
* Noen brukere har redusert plass; 1 på 40%, 1 på 60 % og 1 på 80%.
* Skredderstua har 9,6 årsverk, fordelt på gjennomsnittlig 60 % treårige og 40% ettårige ansatte.
* Brukergruppen på Skredderstua har stor variasjonsbredde. De fleste har en personaltetthet på 1-3, mens 5 trenger 1-1 bemanning.
* Skredderstua arbeidssenter har som målsetting å tilrettelegge for egnet arbeid og sysselsetting for sine brukere. Det er også søkelys på å skape et godt arbeidsmiljø hvor den enkelte kan utvikle seg og fungere best mulig i arbeid og sosial sammenheng.

**Dette har vi arbeidet med i år**

* Hovedfokuset dette året har vært etikk og implementering av nye digitale systemer. Vi har fått et nytt fag og journalsystem, samt nytt internt digitalt system. Vi har hatt to felles planleggingsdager som har blir brukt til disse temaene.
* I høst tok vi imot to nye brukere.
* Hovedaktiviteten på Skredderstua er produksjon av ved og tennbriketter.
* Vi har et samarbeid med firmaet «Helt Opplagt», hvor 3-4 brukere er på jobb 2 dager i uka.

Andre aktiviteter er:

* Kantinevirksomhet med salg av rundstykker internt på Radarveien
* Fruktplukking og produksjon av syltetøy og biscotti
* Navning av alt arbeidstøy for stiftelsen
* Fast turdag hver fredag
* 20 minutters trim hver dag før lunch (disco på fredager)
* Trimgrupper hver mandag (innebandy) og onsdag (trening i gymsal).
* Produksjon av småprodukter på avdeling; handlenett, julekort, fuglekasser etc….

Årets planleggingsdager på avdelingen har blitt brukt til kurs i utfordrende atferd og implementering av nytt elektronisk journalsystem. Andre fokusområder ved avdelingen har vært viktigheten av lik praksis, etikk, omorganisering av uke og dagsplaner.

**Avdelingsleders vurderinger:**

Ansatte har jobbet målrettet for at alle brukerne skal oppleve en trygg, innholdsrik,aktiv og lærerik hverdag. Dette er en avdeling med masse humor og moro. Både personal og brukere er stolte av avdelingen og jobben vi gjør. Undertegnede er imponert over personale og deres evne til å fokusere på gode løsninger istedenfor problemer. Brukerne gir stadig uttrykk for at de gleder seg til å gå på jobb. Det er veldig gøy å høre.

Lillian Stabbetorp

Avdelingsleder